బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
జీఎస్టీ సింగిల్ పేజీ రిటర్నుల‌కు కౌన్సిల్ ఆమోదం
జీఎస్టీ మండ‌లి 27వ స‌మావేశంలో జీఎస్టీ రిట‌ర్నుల ప్ర‌క్రియ‌ను స‌ర‌ళీక‌రించేందుకు అమోదం ల‌భించింది. ప్ర‌తి నెలా ఒకే ఒక సింగిల్ పేజీతో స‌రికొత్త రిట‌ర్నులు స‌మ‌ర్పించే కొత్త విధానాన్ని ఆరు నెల‌ల్లో అమ‌ల్లోకి తీసుకు రావాల‌ని మండ‌లి తీర్మానానికి మండ‌లి ఆమోదం తెలిపింది
Samayam Telugu | Updated:
May 4, 2018, 07:41PM IST
జీఎస్టీ మండ‌లి
వివిధ రాష్ట్రాల ఆర్థిక మంత్రుల నేతృత్వంలో స‌మావేశమైన జీఎస్టీ మండ‌లి కీల‌క నిర్ణ‌యాలు తీసుకుంది. రిట‌ర్నుల దాఖ‌లు చేయ‌డాన్ని సుల‌భ‌త‌రం చేసే దిశ‌లోనే ఈ స‌మావేశంలో ప్ర‌ధాన చ‌ర్చ జ‌రిగింది. జీఎస్టీ మండ‌లి 27వ స‌మావేశంలో జీఎస్టీ రిట‌ర్నుల ప్ర‌క్రియ‌ను స‌ర‌ళీక‌రించేందుకు అమోదం ల‌భించింది. ప్ర‌తి నెలా ఒకే ఒక సింగిల్ పేజీతో స‌రికొత్త రిట‌ర్నులు స‌మ‌ర్పించే కొత్త విధానాన్ని ఆరు నెల‌ల్లో అమ‌ల్లోకి తీసుకు రావాల‌ని మండ‌లి తీర్మానానికి మండ‌లి ఆమోదం తెలిపింది. అప్ప‌టి దాకా ప్ర‌స్తుతం ఉన్న విధానామే కొన‌సాగుతుంద‌ని నిర్ణ‌యించారు. జీఎస్టీ నెట్వ‌ర్క్(జీఎస్టీఎన్)ను ప్ర‌భుత్వ కంపెనీగా మార్చే ప్ర‌తిపాద‌న‌పై కూడా అరుణ్ జైట్లీ నేతృత్వంలోని జీఎస్టీ మండ‌లి చ‌ర్చ జ‌రిపింది. మొత్తానికి ప‌రస్ప‌ర అంగీకారంతో జీఎస్టీ నెట్‌వర్క్‌ను పూర్తిస్థాయి ప్రభుత్వ సంస్థగా మార్చేందుకు నిర్ణ‌యించారు. ప్ర‌స్తుతం జీఎస్టీఎన్లో హెచ్డీఎఫ్‌సీ, హెచ్డీఎఫ్‌సీ బ్యాంక్, ఐసీఐసీఐ బ్యాంక్, ఎన్ఎస్ఈ స్ట్రాట‌జిక్ ఇన్వెస్ట్ మెంట్, ఎల్ఐసీ హౌసింగ్ ఫైనాన్స్‌ల‌కు 51% వాటా ఉంది.
జీఎస్టీ మండ‌లి 27వ స‌మావేశం
చక్కెరపై వస్తుసేవల పన్నుకు అదనంగా సుంకం విధించడంపై నిర్ణయాన్ని జీఎస్టీ మండలి వాయిదా వేసింది. ఆ అంశంపై తదుపరి సమావేశం నాటికి తగిన సిఫార్సులు చేసే బాధ్యతను ఐదు రాష్ట్రాల ఆర్థికమంత్రులతో కూడిన బృందానికి అప్పగించింది. డిజిటల్‌ చెల్లింపులు జరిపిన వారికి రెండు శాతం ప్రోత్సాహం అందించడంపై సూచనలు అందించాలని మరో ఐదు రాష్ట్రాల ఆర్థికమంత్రుల బృందాన్ని జీఎస్టీ మండలి కోరింది. ఈ సందర్భంగా కేంద్ర ఆర్థికమంత్రి అరుణ్‌జైట్లీ మాట్లాడుతూ... ‘‘ ప్రస్తుతం జీఎస్టీఎన్‌లో ప్రభుత్వానికి 49శాతం, ఇతర సంస్థలకు 51శాతం వాటా ఉంది. ప్రైవేటు సంస్థల దగ్గరున్న 51శాతం వాటాను ప్రభుత్వమే పూర్తిగా కొనుగోలు చేయాలని జీఎస్టీ మండలి నిర్ణయించింది. జీఎస్టీఎన్‌లో ఇకపై కేంద్ర ప్రభుత్వం 50శాతం, రాష్ట్ర ప్రభుత్వాలు అన్నీ కలిపి 50శాతం వాటా కలిగి ఉంటాయి. జీఎస్టీ రిటర్నుల దాఖలుకు ప్రత్యామ్నాయంపైనా చర్చ జరిగింది’’ అని వివరించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.